Narelle Autio. Narelle Autio (1969-yilda tugʻilgan) — avstraliyalik fotograf. Autio In-Public koʻcha fotosuratlari jamoasining aʼzosi va Oculi fotografiya agentligining asoschisi hisoblanadi. U fotograf Trent Parkga turmushga chiqqan va u bilan hamkorlikda koʻplab loyihalarni amalga oshirgan. Autio 2000-yilda eri Parke bilan hamkorlikda "Yettinchi toʻlqin" filmi uchun ishlangan fotosuratlar koʻrgazmasini oʻtkazdi. Bundan keyin 2002-yilda „"Not of this Earth“" seriali uchun fotsuratlar ishladi. 2004-yilda oʻzining yakkaxon shousi ""Akvarellar"dan" boʻsh vaqtlarida avstraliyaliklar hayotini oʻrganishda davom etdi. U 2010-yilda sohilda tabiiy ravishda paydo boʻlgan va insoniyat tomonidan qoldirilgan narsalar haqidagi "Bizning yoz" hujjatli shousi orqali tanildi. U jurnalistika sohasida ikki marta Walkley mukofoti va World Press Photo mukofoti, fotografiyada Oskar Barnak mukofotlarini qoʻlga kiritgan. Faoliyati. Autio Adelaida shahrida tugʻilib oʻsgan va Janubiy Avstraliya universitetining tasviriy sanʼat yoʻnalishini tamomlagan. U 1994-yilda Avstraliyani tark etishdan oldin Adelaida Advertiser kompaniyasida fotojurnalist sifatida oʻz faoliyatini boshlagan. U AQSh va Yevropa boʻylab uzoq vaqt sayohat qilgan. Angliyada Buyuk Britaniyaning koʻplab milliy gazetalari va Avstraliyadagi News Limitedning London byurosida faoliyat yuritgan. 1998-yilda uyga qaytib 2003-yilgacha "Sydney Morning Herald" gazetasida fotojurnalist boʻlib ishlagan. 2001 va 2006-yillarda Autio "Avstraliya Art Collector" jurnalining „Avstraliyaning 50 fotogrofi toʻplami“ roʻyxatiga kiritilgan. Autio 2001-yilda In-Public koʻcha fotosuratlari jamoasiga qoʻshildi. U mustaqil, kollektiv fotografiya agentligi Oculi asoschisi hisoblanadi. Uning ishi Agence Vu tomonidan tarqatiladi va u Janubiy Avstraliyaning Adelaida shahrida joylashgan.